CAMARA DE

COMPTOS

DE NAVARRA

NAFARROAKO

KONTUEN

GANBERA

Martzillako Udala, 2018

2019ko abendua

Aurkibidea

*ORRIALDEA*

[I. Sarrera 3](#_Toc31606918)

[II. Martzillako Udala 4](#_Toc31606919)

[III. Fiskalizazioaren helburuak eta norainokoa 6](#_Toc31606920)

[IV. Iritzia 7](#_Toc31606921)

[IV.1 Auditoria finantzarioko iritzia 8](#_Toc31606922)

[IV.2. Legezkotasuna betetzeari buruzko iritzia 8](#_Toc31606923)

[V. Kontu orokorraren laburpena 10](#_Toc31606924)

[V.1. Aurrekontu bateratuaren betetze-egoera 10](#_Toc31606925)

[V.2. Aurrekontu-emaitzaren egoera-orri bateratua 11](#_Toc31606926)

[V.3. Diruzaintza-gerakinaren egoera-orri bateratua 11](#_Toc31606927)

[V.4. Egoera-balantze bateratua 12](#_Toc31606928)

[V.5. Galeren eta irabazien kontu bateratua 13](#_Toc31606929)

[VI.00 Konklusioak eta gomendioak 14](#_Toc31606930)

[VI.1. Udalaren aurrekontu orokorra 14](#_Toc31606931)

[VI.2. Udalaren egoera ekonomiko-finantzario bateratua 2018-12-31n 16](#_Toc31606932)

[VI.3. Aurrekontu-egonkortasuneko eta finantza-iraunkortasunaren helburuak betetzea. 17](#_Toc31606933)

[VI.4. Kudeaketa-alor aipagarriak 18](#_Toc31606934)

[Behin-behineko txostenari aurkeztutako alegazioak 39](#_Toc31606935)

[Behin-behineko txostenari aurkeztutako alegazioen erantzuna 40](#_Toc31606936)

I. Sarrera

Kontuen Ganberak, bera arautzen duen abenduaren 20ko 19/1984 Foru Legeari, Nafarroako Toki Administrazioari buruzko uztailaren 2ko 6/1990 Foru Legeari eta 2019rako fiskalizazio-programari jarraituz, Martzillako Udalaren 2018ko ekitaldiko Kontu Orokorra fiskalizatu du.

Txostenak sei atal ditu, sarrera hau barne. Bigarren atalean, honako hauek deskribatzen ditugu: udal antolamendua, toki entitateak ematen dituen zerbitzuak eta araudi erregulatzailea; hirugarrenean, fiskalizazioaren helburuak eta norainokoa azaltzen ditugu, eta laugarrenean Udalaren 2018ko ekitaldiko Kontu Orokorrari buruzko gure finantza-iritzia eta legezkotasuna betetzeari buruzkoa ematen ditugu. Bosgarren atalean, Kontu Orokorraren laburpen bat erantsi dugu. Seigarrenean, honako gai hauei buruz lortutako konklusio eta gomendioak ematen ditugu: Udalaren aurrekontu- eta finantza-egoera, aurrekontu-egonkortasuneko eta finantza-iraunkortasuneko printzipioen betetzea eta kudeaketa-alor garrantzitsuenak.

Landa-lana 2019ko iraila eta urria bitartean egin zuen kontratatutako auditoretza-enpresa batek, auditore baten gainbegiratzearen eta zuzendaritzaren pean, Kontuen Ganberako zerbitzu juridiko, informatiko eta administratiboen lankidetzarekin.

Jarduketa horren emaitzak Martzillako Udaleko alkateari jakinarazi zitzaizkion, egokitzat jotzen zituen alegazioak aurkez zitzan, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraituz.

Epea iraganda, Martzillako Udaleko alkateak alegazioak aurkeztu ditu.

Lan hau egiteko eman diguten laguntzarengatik eskerrak ematen dizkiegu Udaleko eta haren menpeko enteetako langileei.

II. Martzillako Udala

Martzilla udalerri bat da, 2018ko urtarrilaren 1ean zuzenbideko 2.862 biztanle zituena eta 21,9 Km2-ko azalera duena.

Udalaren gobernu-organoak Osoko Bilkura eta Alkatea dira.

Udalak, zerbitzu publikoen kudeaketarako, honako erakunde autonomo hauek sortu ditu:

* Vicente Fontán Udalaren Musika Patronatua, musika zerbitzua emateko.
* San Bartolome Zahar-etxearen Patronatua, adinekoei arreta emateko zerbitzua emateko.

Udalaren eta haren menpeko enteen datu ekonomiko eta langileei buruzko datu nagusiak honako hauek dira 2018ko ekitaldiaren itxieran:

|  |  |  |  |
| --- | --- | --- | --- |
| Entitatea | Aitortutako eskubideak | Aitortutako betebeharrak  | Langileak, 2018-12-31n |
| Udala | 3.571.290 | 3.082.597 | 16 |
| Udalaren Musika Patronatua | 270.000 | 251.667 | 18 |
| Zahar-etxea | 712.862 | 726.382 | 21 |
| - Bateratzearen doitzeak  | -85.600 | -85.600 |  |
| Bateratua, guztira | 4.468.552 | 3.975.046 | 55 |

2018an, Udalak 77.000 euro eman zizkien erakunde autonomoei, eta 8.600 euro jaso zituen erakunde horiei emandako zerbitzuengatik.

Udalak, halaber, honako mankomunitate hauetan parte hartzen du:

* Nafarroako Erriberagoieneko Hiri Hondakin Solidoen Mankomunitatea, zeinaren bidez hiri hondakin solidoak kudeatu eta tratatzeko zerbitzuak ematen baitira.
* Azkoien, Martzilla, Faltzes eta Funesko Oinarrizko Gizarte Zerbitzuen Mankomunitatea, zeinaren bidez oinarrizko gizarte zerbitzuen jarduera berekiak kudeatzen baitira.

Zerbitzu mankomunatu horiek guztiek 79.323 euroko gastua ekarri diote Udalari 2018an.

EDER partzuergoan ere parte hartzen du, eta haren helburua Erriberagoieneko landa-garapenari laguntzea da. 2018an, 16.188 eurokoak izan ziren Partzuergoarekin lotutako gastuak.

Honako hauek dira Udalak ematen dituen zerbitzu publikoak eta haiek kudeatzeko modua:

|  |  |  |  |
| --- | --- | --- | --- |
|  Zerbitzua  | Zuzeneko kudeaketa | Zeharkako kudeaketa | Mankomunitatea |
| Udala | Erakunde autonomoak | Zerbitzu-kontratua |
| Argiteria publikoa | X |   |   |   |
| Hilerria | X |   |   |   |
| Kale garbiketa |   |   | X |   |
| Edateko uraren etxeetako hornidura | X |   |   |   |
| Estolderia | X |   |   |   |
| Parke publikoa | X |   |   |   |
| Hondakinen tratamendua eta bilketa |   |   |   | X |
| Babes zibila | X |   |   |   |
| Gizarte zerbitzuak |   |   |   | X |
| Kirol instalazioak | X |   |   |   |
| Musika eskola |   | X |   |   |
| Adinekoentzako arreta |   | X |   |   |

2018an Udalari aplikatzekoa zaion arau-esparrua honako hauek osatzen dute, funtsean: Nafarroako Toki Administrazioari buruzko uztailaren 2ko 6/1990 Foru Legea; Nafarroako Toki Ogasunei buruzko martxoaren 10eko 2/1995 Foru Legea.; Toki Araubidearen Oinarriak arautzen dituen apirilaren 2ko 7/1985 Legea, eta Aurrekontu-egonkortasunari eta Finantza-iraunkortasunari buruzko apirilaren 27ko 2/2012 Lege Organikoa, bai eta araudi sektorial indarduna ere.

III. Fiskalizazioaren helburuak eta norainokoa

Martzillako Udalaren 2018ko ekitaldiko finantza-fiskalizazioa eta legezkotasuna betetzeari buruzko fiskalizazioa egin dira, honako honi buruzko iritzia emateko:

* Ea Kontu Orokorrak, alderdi esanguratsu guztietan, irudi fidela ematen duen 2018ko abenduaren 31ko ondareari eta finantza-egoera bateratuari buruz, bai eta data horretan amaitutako ekitaldiko emaitza ekonomiko eta aurrekontukoei buruz ere, betiere aplikatzekoa den informazio finantzario publikoari buruzko arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.
* Ea Udalak eta haren menpeko enteek ekitaldian zehar egindako jarduketak eta aurrekontu- eta finantza-eragiketak eta 2018ko ekitaldiko Kontu Orokorrean jasotako informazioa bat datozen, alderdi adierazgarri guztietan, funts publikoen kudeaketari aplikatzekoak zaizkion arauekin.

Aurreko iritzia emateaz gainera, lanak barne hartu du 2018rako finkatutako aurrekontu-egonkortasuneko eta finantza-iraunkortasuneko helburuen betetze-maila berrikustea.

Fiskalizazioaren norainokoa Martzillako Udalaren 2018. urteko Kontu Orokorra da, zeina honela osatuta baitago Nafarroako Toki Administraziorako Kontabilitatearen Instrukzio Orokorra onesten duen irailaren 21eko 272/1998 Foru Dekretuaren arabera:

* Udalaren eta haren erakunde autonomoen kontua, honako hauek osatua:

a) Aurrekontuaren likidazioaren espedientea.

b) Ekonomia-, ondare- eta finantza-egoeraren espedientea, zeina egoera-balantzeak eta galdu-irabazien kontuak osatzen baitute.

c) Udalaren eta haren erakunde autonomoen kontuaren eranskinak: diruzaintzako egoera-orria, etorkizunerako hitzartuta dauden gastuen eta diru-sarreren egoera-orria, balioen egoeraren egoera-orria eta mugimendua, eta tasa eta prezio publikoekin finantzatutako zerbitzuen kostuei buruzko oroitidazkia.

* Kontu Orokorraren eranskinak: Oroitidazkia, kontu bateratua, zorraren egoera eta esku-hartze txostena.

Fiskalizazioaren denbora-norainokoa 2018ko ekitaldiari dagokio, baina beste ekitaldi batzuei buruzko beharrezko egiaztapenak egin dira ezarritako helburuak hobeki lortzeko.

Legezkotasuna betetzeari dagokionez, irismena txosten honen VI. epigrafean aipatzen diren berrikusitako jarduketei dagokie.

IV. Iritzia

Martzillako Udalaren 2018ko ekitaldiko Kontu Orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honen V. atalean.

*Udalaren erantzukizuna*

Kontu-hartzailetza da kontu orokorra osatzeko ardura duena. Kontua halako moduz egin behar du non leialki irudikatuko baititu Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dagoen Kontu Orokorra egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udaleko Osoko Bilkurak 2019ko ekainaren 11n onetsi zuen Kontu Orokorra.

Udalak bermatu behar du ezen urteko kontuek erakusten dituzten jarduerak, aurrekontu- nahiz finantza-eragiketak eta informazioa bat datozela aplikatu beharreko arauekin, eta halaber ezarri behar ditu helburu horretarako beharrezkotzat jotzen dituen barne-kontroleko sistemak.

*Nafarroako Kontuen Ganberaren erantzukizuna*

Gure erantzukizuna da iritzi bat adieraztea 2018ko ekitaldiko kontu orokorraren fidagarritasunari buruz eta egin diren eragiketen legezkotasunari buruz, gure fiskalizazioan oinarrituta

Horretarako, hura egin dugu Kanpo Kontroleko Erakunde Publikoek erabakitako funtsezko fiskalizazio-printzipioen arabera, eta, zehazki, finantza-fiskalizazioari buruz ISSAI-ES 200en ezarritakoen arabera, bai eta betetzearen fiskalizazioari buruzkoa den ISSAI-ES 400 delakoan ezarritakoen arabera; halaber, kanpo kontroleko organoen fiskalizazioari buruzko gida praktikoak erabili ditugu. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta betearaztea egin ditzagula ere, honako helburu honekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko urteko kontuetan adierazitako zenbatekoei eta informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak kontu orokorrak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez.

Auditoria batek barne biltzen du, era berean, aplikatutako kontabilitate-politiken egokitasunaren eta arduradunek egindako kontabilitate-estimazioen arrazoizkotasunaren ebaluazioa, bai eta Kontu Orokorraren aurkezpenaren ebaluazioa ere, aurkezpen hori bere osotasunean hartuta.

Gure ustez lortu dugun auditoria-ebidentziak behar adinako oinarria eta oinarri egokia biltzen du finantzen eta betetzearen gainean egin dugun fiskalizazioari buruzko iritziak funtsa izateko.

IV.1 Auditoria finantzarioko iritzia

*Iritziaren oinarria, salbuespenekin*

Ondasunen inbentarioa 2015ekoa da, 400.534 eurotan baloratuta dago eta eguneratu gabe dago; bestetik, ez ditu jasotzen Udalaren ondasun eta eskubide guztiak; hartara, ezinezkoa izan da ibilgetuaren egoera-balantzearen arrazoizkotasuna egiaztatzea; saldo hori 14.241.556 euroko balorazioarekin ageri da 2018ko abenduaren 31ko egoera-balantze bateratuan.

*Auditoretza finantzarioko iritzia, salbuespenekin.*

Gure iritziz, "Iritziaren oinarria, salbuespen batzuekin” atalean azaldutako irismenaren mugak izan ditzakeen eraginengatik ez bada, Udalaren erantsitako Kontu Orokorrak irudi leiala erakusten du alderdi esanguratsu guztietan, ondareari eta Udalaren 2018ko abenduaren 31ko finantza-egoerari dagokienez, bai eta data horretan amaitutako urteko ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko eta aurrekontu-arloko printzipio eta irizpideei jarraituz.

IV.2. Legezkotasuna betetzeari buruzko iritzia

*Iritziaren oinarria, salbuespenekin*

* Udaleko diruzainak 12.500 euro gordin jaso ditu, 2014ko urtarriletik 2018ko otsailera (erretiroa hartu zuen garaia), Musika Eskolaren Patronatuko Erakunde Autonomoaren kontabilitatea eramateagatik, baina plantilla organikoan ez da osagarri gisa agertzen.
* 394.701 euro ordaindu dira hainbat kontratu amaitu ondoren egindako zerbitzu-prestazioengatik, bai eta dagokion esleipen-prozedura jarraitu gabe zerbitzuak adjudikatzeagatik ere.

*Legezkotasuna betetzeari buruzko iritzia, salbuespenekin*

Gure iritziz, egindako lanaren norainokoa kontuan hartuta, "Iritziaren oinarria, salbuespen batzuekin" paragrafoan azaldutako ez-betetzeen eraginarengatik ez bada, Udalaren 2018ko ekitaldiko jarduerak, finantza-eragiketak eta sozietatearen egoera-orri finantzarioetan azaldutako informazioa bat datoz, garrantzizko alderdi guztietan, aplikatzekoak diren arauekin.

V. Kontu orokorraren laburpena

Ondoren 2018ko ekitaldiko Kontu Orokorraren egoera-orri bateratu garrantzitsuenak (Udala eta erakunde autonomoak) jasotzen dira.

V.1. Aurrekontu bateratuaren betetze-egoera

Gastuak, kapituluz kapitulu

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako kreditua  | Aldaketa | Behin betiko kreditua | Aitortutako betebeharrak | Betetakoa (%) | Ordainketak | Ordainketa (%) | Ordaintzeko dagoena |
| 1. Langile-gastuak | 1.744.861 | 22.050 | 1.766.911 | 1.703.653 | 96 | 1.642.267 | 96 | 61.386 |
| 2. Ondasun arrunten eta zerbitzuen gastuak | 1.475.863 | 77.361 | 1.553.224 | 1.496.845 | 96 | 1.398.910 | 93 | 97.935 |
| 3. Finantza-gastuak | 3.082 | 20 | 3.102 | 3.143 | 101 | 3.143 | 100 | 0 |
| 4. Transferentzia arruntak | 144.093 | 3.125 | 147.218 | 122.160 | 83 | 93.871 | 77 | 28.289 |
| 6. Inbertsio errealak | 320.281 | 834.002 | 1.154.283 | 582.111 | 50 | 429.372 | 74 | 152.739 |
| 7. Kapital-transferentziak | 0 | 0 | 0 | 0 | 0 | 0 | 0 | 0 |
| 8. Finantza-aktiboak | 0 | 0 | 0 | 0 | 0 | 0 | 0 | 0 |
| 9. Finantza-pasiboak | 67.197 | -20 | 67.177 | 67.134 | 100 | 67.134 | 100 | 0 |
| Guztira | 3.755.377 | 936.538 | 4.691.915 | 3.975.046 | 85 | 3.634.697 | 91 | 340.349  |

Diru-sarrerak kapituluz kapitulu

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena  | Aldaketa | Behin betiko aurreikuspena  | Aitortutako eskubideak | Betetakoa (%) | Kobrantzak | %Kobrantza | Kobratzeko dagoena |
| 1. Zuzeneko zergak | 847.209 | 50.000 | 897.209 | 1.200.205 | 134 | 1.085.092 | 90 | 115.113 |
| 2. Zeharkako zergak | 40.000 | 0 | 40.000 | 90.179 | 225 | 83.540 | 93 | 6.638 |
| 3. Tasak, prezio publikoak eta beste diru-sarrera batzuk | 1.288.196 | 0 | 1.288.196 | 1.209.323 | 94 | 1.061.728 | 88 | 147.595 |
| 4. Transferentzia arruntak | 1.272.168 | 0 | 1.272.168 | 1.407.230 | 111 | 1.396.991 | 99 | 10.239 |
| 5. Ondare bidezko diru-sarrerak eta herrilurren aprobetxamendua | 128.448 | 0 | 128.448 | 230.458 | 179 | 207.682 | 90 | 22.776 |
| 6. Besterentzeak Inbertsio errealak | 0 | 0 | 0 | 5.535 | 0 | 5.535 | 100 | 0 |
| 7. Kapital transferentziak eta bestelako kapitaleko diru-sarrerak | 180.356 | 17.761 | 198.117 | 325.622 | 164 | 323.382 | 99 | 2.240 |
| 8. Finantza-aktiboak | 0 | 868.777 | 868.777 | 0 | 0 | 0 | 0 | 0 |
| 9. Finantza-pasiboak | 0 | 0 | 0 | 0 | 0 | 0 | 0 | 0 |
| Guztira | 3.756.377 | 936.538 | 4.692.915 | 4.468.552 | 95 | 4.163.950 | 93 | 304.601 |

V.2. Aurrekontu-emaitzaren egoera-orri bateratua

|  |  |  |
| --- | --- | --- |
| Kontzeptua | 2017\* | 2018 |
| + Aitorturiko eskubide garbiak | 3.723.909 | 4.468.552 |
| - Aitorturiko betebehar garbiak | -3.624.073 | -3.975.046 |
| Aurrekontu-emaitza | 99.386 | 493.506 |
| Doikuntzak |  |  |
| - Finantzaketaren desbideratze positiboak | 0 | -348.344 |
| + Finantzaketaren desbideratze negatiboak | 0 | 164.980 |
| Diruzaintza-gerakinarekin finantzatutako gastuak | 229.952 | 260.518 |
| Aurrekontu-emaitza doitua | 329.788 | 570.660 |

\*Auditatu gabeko ekitaldia

V.3. Diruzaintza-gerakinaren egoera-orri bateratua

|  |  |  |
| --- | --- | --- |
| Kontzeptua | 2017\* | 2018 |
| (+) Kobratzeko dauden eskubideak | 219.079 | 448.291 |
| (+) Diru-sarrerak: Aurtengo ekitaldia | 109.374 | 303.914 |
| (+) Diru-sarrerak: Itxitako ekitaldiak | 453.412 | 513.906 |
| (+) Aurrekontuz kanpoko diru-sarrerak | 92.589 | 107.381 |
| (+) Ordainketen itzulketak  | 0 | 2.400 |
| (-) Bilketa zaileko eskubideak | -429.279 | -472.293 |
| (-) Aplikatzeko dauden diru-sarrerak | -7.016 | -7.016 |
| (-) Ordaintzeko dauden betebeharrak | 346.984 | 528.485 |
| (+) Gastuen aurrekontua: Aurtengo ekitaldia | 169.839 | 340.349 |
| (+) Gastuen aurrekontua: Itxitako ekitaldiak | 2.520 | 873 |
| (+) Diru-sarreren itzulketak | 428 | 428 |
| (-) Aplikatzeko dauden gastuak | 11.174 | 16.363 |
| (+) Aurrekontuz kanpoko gastuak | 163.023 | 170.472 |
| + Finantzaketaren desbideratze metatu negatiboak | 0 | 139.360 |
| (+) Diruzaintzako funts likidoak | 1.396.825 | 1.800.968 |
| **Diruzaintza-gerakina, guztira** | **1.268.920** | **1.860.134** |
| Diruzaintza-gerakina, finantzaketa atxikia duten gastuak direla-eta | 0 | 300.000 |
| Baliabide atxikien diruzaintza-gerakina | 52.251 | 48.344 |
| **Gastu orokorretarako diruzaintza-gerakina** | **1.216.670** | **1.511.790** |

\*Auditatu gabeko ekitaldia

V.4. Egoera-balantze bateratua

|  |  |  |
| --- | --- | --- |
| Deskribapena | 2017\* | 2018 |
| A | Ibilgetua | 13.664.980 | 14.241.556 |
| 1 | Ibilgetu materiala | 8.750.406 | 9.154.559 |
| 2 | Ibilgetu ez-materiala | 215.615 | 230.149 |
| 3 | Erabilera orokorrerako azpiegiturak eta ondasunak | 1.598.010 | 1.749.916 |
| 4 | Herri-ondasunak | 3.099.989 | 3.105.972 |
| 5 | Finantza-ibilgetua | 960 | 960 |
| C | Zirkulatzailea | 2.087.839 | 2.794.661 |
| 7 | Izakinak | 0 | 0 |
| 8 | Zordunak | 689.298 | 991.977 |
| 9 | Finantza-kontuak | 1.398.541 | 1.802.684 |
| 10  | Finantzaketaren egoera iragankorrak, aldizkatzeak eragindako doitzeak | 0 | 0 |
| 11 | Aplikatzeko dagoen emaitza (ekitaldiko galera) | 0 | 0 |
| Aktiboa, guztira | 15.752.820 | 17.036.218 |

\*Auditatu gabeko ekitaldia

Pasiboa

|  |  |  |
| --- | --- | --- |
| Deskribapena | 2017\* | 2018 |
| A | Funts berekiak | 14.844.256 | 15.982.833 |
| 1 | Ondarea eta erreserbak | 9.180.091 | 9.641.248 |
| 2 | Ekitaldiko emaitza ekonomikoa (etekina) | 461.157 | 812.955 |
| 3 | Kapitaleko dirulaguntzak | 5.203.007 | 5.528.629 |
| C | Epe luzeko hartzekodunak | 520.640 | 453.506 |
| 4 | Jasotako mailegu, fidantza eta gordailuak | 520.640 | 453.506 |
| D | Epe laburreko hartzekodunak | 387.924 | 599.878 |
| 5 | Itxitako aurrekontuetako hartzekodunak eta aurrekontuez kanpokoak | 380.908 | 592.862 |
| 6 | Aplikatzeko dauden kontu-sailak eta aldizkatzearen ondoriozko doitzeak | 7.016 | 7.016 |
| Pasiboa, guztira | 15.752.820 | 17.036.218 |

\*Auditatu gabeko ekitaldia

V.5. Galeren eta irabazien kontu bateratua

Ekitaldiko emaitza arruntak

|  |  |  |  |  |  |
| --- | --- | --- | --- | --- | --- |
|  Zor | 2017\* | 2018 |  Hartzeko | 2017\* | 2018 |
|  | Deskribapena |  |  |  | Deskribapena |  |  |
| 61 | Langile-gastuak | 1.509.607 | 1.582.091 | 70 | Salmentak | 1.172.225 | 1.117.760 |
| 62 | Finantza-gastuak | 3.795 | 3.144 | 71 | Ondasunaren eta enpresaren errenta | 300.647 | 275.441 |
| 63 | Tributuak | 81 | 141 | 72 | Produkzioari eta inportazioari lotutako tributuak | 727.898 | 1.092.370 |
| 64 | Lanak, zuzkidurak eta kanpoko zerbitzuak | 1.407.969 | 1.490.049 | 73 | Errentaren eta ondarearen gaineko zerga arruntak | 157.714 | 170.079 |
| 65 | Gizarte prestazioak | 113.234 | 128.217 | 75 | Ustiapenerako diru-laguntzak | 0 | 0 |
| 66 | Ustiapenerako diru-laguntzak | 111.810 | 119.660 | 76 | Transferentzia arruntak | 1.239.959 | 1.407.231 |
| 67 | Transferentzia arruntak | 45.364 | 2.500 | 77 | Kapitalaren gaineko zergak | 40.125 | 27.935 |
| 68 | Kapital-transferentziak | 0 | 0 | 78 | Bestelako diru-sarrerak | 41.324 | 46.579 |
| 69 | Amortizazio eta zuzkiduretarako hornidura | 0 | 0 | 79 | Beren helbururako aplikatutako hornikuntzak | 0 | 0 |
| 800 | Ekitaldiko emaitza arrunta(saldo hartzekoduna) | 488.032 | 811.593 | 800 | Ekitaldiko emaitza arrunta (saldo zorduna) | 0 | 0 |
|   Guztira | 3.679.892 | 4.137.395 |  Guztira | 3.679.892 | 4.137.395 |

\* Auditatu gabeko ekitaldia

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Deskribapena | 2017\* | 2018 |  | Deskribapena | 2017\* | 2018 |
| 80 | Ekitaldiko emaitza arrunta (saldo zorduna) | 0 | 0 | 80 | Ekitaldiko emaitza arrunta (saldo hartzekoduna) | 488.032 | 811.593 |
| 82 | Ohiz kanpoko emaitzak (saldo zorduna) | 0 | 0 | 82 | Ohiz kanpoko emaitzak (saldo hartzekoduna) | 0 | 301 |
| 84 | Itxitako aurrekontuetako aitortutako eskubideen eta betebeharren aldaketa (saldo zorduna) | 26.873 | 0 | 84 | Itxitako aurrekontuetako eskubide eta betebeharren aldaketa (Saldo hartzekoduna) | 0 | 1.905 |
| 89 | Etekin garbia, guztira (Saldo hartzekoduna) | 461.158 | 813.799 | 89 | Etekin garbia, guztira (Saldo zorduna) | 0 | 0 |
|   | Guztira | 486.014 | 813.799 |  | Guztira | 486.015 | 813.799 |

\* Auditatu gabeko ekitaldia

VI.00 Konklusioak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez fiskalizazio txosten honen hartzaile eta erabiltzaileentzat interesgarri gerta daitekeen informazio gehigarri bat ere.

Orobat, fiskalizazio-txostenaren gaineko iritziaren salbuespenei buruzko informazio xehea gehitu da. Halaber, jasotzen ditu Ganbera honen ustez Udalaren kudeaketa ekonomiko-administratiboa hobetzeko beharrezkoak diren gomendioak.

VI.1. Udalaren aurrekontu orokorra

Udalaren eta haren erakunde autonomoen 2018rako hasierako aurrekontu bateratuak 3,76 milioi euroko diru-sarreren eta gastuen hasierako aurreikuspenak jasotzen zituen.

0,94 milioi euroko aurrekontu-aldaketak eginda —hasierako kredituen ehuneko 25 egiten dute—, behin betiko gastu eta diru-sarrera bateratuak 4,69 milioi eurokoak izan ziren.

*Aurrekontuaren likidazioa*

2018an, gastuek 3,98 milioi euro egin zuten, eta betetze-maila ehuneko 85ekoa eta ordaintze-maila ehuneko 91koa izan dira.

Diru-sarrerei dagokienez, 2018an 4,47 milioi euroko eskubideak aitortu ziren, ehuneko 95eko eta 93ko betetze- eta kobrantza-mailarekin, hurrenez hurren.

Taula honetan ageri dira Udalaren eta haren erakunde autonomoen gastuen xedea eta finantzaketa, ehunekotan:

|  |  |  |  |
| --- | --- | --- | --- |
| Gastuaren izaera | Ehunekoa | Finantza-iturria | Ehunekoa |
| Langileak | 43 | Tributu bidezko diru-sarrerak  | 41 |
| Bestelako gastu arruntak | 40 | Transferentziak | 39 |
| Inbertsio errealak | 15 | Ondare bidezko diru-sarrerak eta bestelakoak | 20 |
| Kapital-transferentziak | 0 |   |  |
| Finantza-eragiketak | 2 |   |  |

Gastu arruntek gastu osoaren ehuneko 83 esplikatzen dute, eta horietatik langileria-gastuak gastu guztien ehuneko 43 dira, eta gainerako gastu arruntak, berriz, ehuneko 40. Bestalde, inbertsioek eta finantza eragiketek gastuen aurrekontu osoaren ehuneko 17 egin zuten guztira. Diru-sarreretan, diru-sarrera propioak ehuneko 61 dira; beraz, beste finantzaketa-iturriak baino handiagoak, ehuneko 39 baitira.

Jarraian erakusten dugu 2018 eta 2017ko ekitaldietako aurrekontu-likidazio bateratuarekin zerikusia duen adierazle-multzo baten konparazioa:

|  |  |  |  |
| --- | --- | --- | --- |
|   | 2017 | 2018 | Aldea (%)  |
| Aitortutako eskubideak, guztira | 3.723.910 | 4.468.552 | 20 |
| Aitortutako betebeharrak, guztira | 3.624.073 | 3.975.046 | 10 |
| Diru-sarrera arruntak (1. kapitulutik 5.era) | 3.679.891 | 4.137.395 | 12 |
| Funtzionamendu gastuak (1., 2. eta 4. kapituluak) | 3.154.651 | 3.322.658 | 5 |
| Kapitaleko diru-sarrerak | 44.707 | 331.157 | 641 |
| Kapitaleko gastuak | 350.686 | 582.111 | 66 |
| Saldo ez-finantzarioa | 215.465 | 560.640 | 160 |
| Aurrekontu-emaitza doitua | 329.788 | 570.660 | 73 |

Aurreko bilakaeratik, honako hau nabarmendu behar dugu:

* 2018an, diru-sarrerak 744.642 eurotan handitu ziren, eta horrek esan nahi du aurreko ekitaldiarekiko ehuneko 20ko igoera izan dela, batez ere diru-sarrera arrunten igoeraren ondorioz —457.504 euro igo dira, ehuneko 12— eta, ondoren, kapital-transferentziengatiko diru-sarreren igoeraren ondorioz —286.450 euro handitu dira, ehuneko 641—.
* 2018an, gastuak 350.973 eurotan handitu ziren, eta horrek esan nahi du aurreko ekitaldiarekiko ehuneko hamarreko igoera izan dela, batez ere kapitaleko gastuen betetzea handiagoa izan delako —231.425 euro igo dira, ehuneko 66—, eta, ondoren, funtzionamendu-gastuak ere igo direlako —168.007 euro handitu dira, ehuneko bost—.
* Aurrekontu-emaitza doitua 570.660 eurokoa da, eta 240.871 euro handitu da; hau da, aurreko ekitaldiarekin alderatuta ehuneko 73ko igoera izan da.

VI.2. Udalaren egoera ekonomiko-finantzario bateratua 2018-12-31n

Ondoren 2018ko ekitaldiari buruzko adierazle ekonomiko-finantzario batzuk ematen ditugu, bai eta aurreko ekitaldikoekiko alderaketa ere:

|  |  |  |  |
| --- | --- | --- | --- |
|   | 2017 | 2018 | Aldea (%)  |
| Aurrezki gordina | 525.240 | 814.738 | 55 |
| Finantza-zama | 118.736 | 70.277 | -41 |
| Aurrezki garbia | 406.504 | 744.460 | 83 |
| Finantza-zamaren adierazlea | % 3 | % 2 | -47 |
| Aurrezki gordinak diru-sarrera arrunten gainean egiten duen ehunekoa | % 14 | % 20 | 38 |
| Zorpetze-ahalmena (%) | % 11 | % 18 | 63 |
| Zorra, guztira | 520.640 | 453.506 | -13 |
| Biztanle bakoitzeko zorra | 184 | 158 | -14 |
| Zorpetze-maila (zor bizia/diru-sarrera arruntak) | % 14 | % 11 | -23 |
| Gastu orokorretarako diruzaintza-gerakina | 1.216.670 | 1.511.790 | 24 |
| Autonomia fiskala (tributuak/aitortutako eskubideak) | % 36 | % 41 | 6 |
| Kobrantza zalantzagarriaren indizea (Kobrantza zalantzagarriko zordunen saldoa/zordunak)\*100 | % 76 | % 58 | -24 |

Aurreko taulatik, honako alderdi hauek aipatu behar ditugu:

* 2018an, aurrezki garbia positiboa izan zen, 744.460 eurokoa, eta horrek esan nahi du Udalak nahikoa baliabide arrunt sortu zituela funtzionamendu-gastuei eta finantza-zamari aurre egiteko; finantza-zama ehuneko 41 murriztu zen aurreko ekitaldiarekiko.
* Gastu orokorretarako diruzaintza-gerakina 1,51 milioi eurokoa izan zen, eta ehuneko 24 handitu zen aurreko ekitaldiarekiko, batez ere diruzaintzako funts likidoen igoeragatik. Nolanahi ere, gastu orokorretarako diruzaintza-gerakin positiboa egoteak adierazten du hurrengo ekitaldietan aurrekontu-aldaketak finantzatzeko likidezia badagoela.
* Udalaren 2018ko abenduaren 31ko zor bizia 453.506 eurokoa zen, eta ehuneko 13 jaitsia zen.

**Azken batean**, finantza-egoera kaudimenduna da, aztertutako adierazleek erakusten dutenaren arabera. Adierazle horiek positiboak dira, eta aurreko ekitaldiarekin alderatuta hobera egin dute.

VI.3. Aurrekontu-egonkortasuneko eta finantza-iraunkortasunaren helburuak betetzea.

Aurrekontu Egonkortasunari eta Finantza Jasangarritasunari buruzko apirilaren 27ko 2/2012 Lege Organikoa aplikatzearen ondorioetarako, SEC'10 Kontabilitate Nazionaleko irizpideei jarraituta, honako ente hauek hartzen dira tokiko administrazio publikotzat: Udala bera eta erakunde autonomoak.

Administrazio publikotzat hartutako entitateek honako datu hauek izan dituzte:

* Aurrekontu-egonkortasuna.

 342.863 euroko finantzaketa-gaitasuna sortu da.

Finantzaketa-gaitasuna

|  |  |
| --- | --- |
|   | Zenbatekoa, 2018 |
| Finantzaz besteko diru-sarrerak  | 4.468.552 |
| Gastu ez-finantzarioak  | -3.907.912 |
| **Saldo ez-finantzarioa** | **560.640** |
| SEC dela-eta egindako doikuntzak |  |
|  Itxitako ekitaldietako eta aurtengo ekitaldiko 1., 2. eta 3. kapituluetako diru-sarreren kobrantzak | -217.598 |
|  Europar Batasunaren dirulaguntzak | 0 |
|  Geroratutako ordainketa | 0 |
|  Kontabilitate-sortzapeneko aldeak | -179 |
| **Finantzaketa-gaitasuna** | **342.863** |

* Gastuaren araua.

 2018ko ekitaldiko gastu konputagarria 72.150 euro txikiagoa da gehieneko gastu-muga baino; beraz, bete egiten da gastu-araua, ez baita gainditzen 2018rako baimendutako alde-tasa, ehuneko 2,4koa.

Gastu-araua

|  |  |
| --- | --- |
|  | Zenbatekoa, 2018 |
| 2017ko gastu konputagarri bateratua | 3.210.278 |
| % 2,4ko igoera | 77.047 |
| 2018rako aurreikusitako gastu-muga | 3.287.325 |
| 2018ko gastu konputagarri bateratua | 3.215.175 |
| 2018ko gastuan izandako desbideratzea | -72.150 |

* Iraunkortasun finantzarioa

a) Zor publikoaren iraunkortasunari dagokionez, zorpetzea diru-sarrera arrunten ehuneko 11 da, ezarritako ehuneko 110eko mugaren azpitik.

b) Merkataritza-zorraren iraunkortasunaren baldintza bete egiten da, zeren eta ez baita gainditzen 30 egun baino gehiagotan berankortasunari buruzko araudian hornitzaileei ordaintzeko ezarrita dagoen gehieneko epea.

 Hornitzaileei ordaintzeko batez besteko epea

|  |  |
| --- | --- |
|  | Hornitzaileei ordaintzeko batez besteko epea |
| Lehenengo hiruhilekoa | -12,94 |
| Bigarren hiruhilekoa | 17,86 |
| Hirugarren hiruhilekoa | 14,52 |
| Laugarren hiruhilekoa | 17,34 |

Ordaintzeko batez besteko epeak lehen hiruhilekotik gainerako hiruhilekoetara izan duen bilakaerak ez du esan nahi adierazleak okerrera egin duenik; aitzitik, 2018ko apiriletik aurrera aplikatu beharrekoa den 1040/2017 Errege Dekretuan ezarritako kalkulu-metodologia berriaren ondorioa da.

VI.4. Kudeaketa-alor aipagarriak

VI.4.1. Alderdi orokorrak

2018ko ekitaldirako aurrekontu orokorra 2017ko abenduaren 29an onetsi zuen, hasiera batez, Udalaren Osoko Bilkurak. Behin jendaurrean jartzeko aginduzko izapideak beteta, behin betiko onetsi zen eta 2018ko martxoaren 8ko NAOn argitaratu zen.

Aurrekontua likidatzeko espedientea Alkatetzaren 2019ko apirilaren 12ko Ebazpenaren bidez onetsi zen, eta Kontu Orokorra Osoko Bilkuraren 2019ko ekainaren 11ko Erabakiaren bidez, araudiak eskatutako izapideak bete ondoren.

Egin dugun berrikuspenean oinarritua, honako hau adierazi behar dugu:

* Ez dago Udalaren ondasunen inbentario eguneraturik. 2015ean, kanpoko enpresa kontratatu batek ondasunen inbentarioaren balorazioa egin zuen. Inbentario horren balioa 400.534 eurokoa da; alabaina, 2018-12-31n ibilgetuaren kontabilitate-saldoa 14.161.236 eurokoa da.
* Bai Udalak, bai zahar-etxeak, bi lotura poltsetan dagoen kreditua gainditu dute, 8.654 eurotan eta 7.067 eurotan hurrenez hurren. Egoera hori agerian jarri zuen idazkari kontu-hartzaileak Kontu Orokorrari buruz egindako txostenean.

Gure gomendioak:

* *Inbentarioa eguneratzea eta haren datuak egoera-balantzearen ibilgetuan erregistratutako balioekin bateratzea.*
* *Aurrekontuetan egin beharreko aldaketak garaiz eta behar bezala izapidetzea, kredituen lotura juridikoko poltsak ez gainditzeko.*

VI.4.2. Barne-kontrola

Kontu-hartzailetzaren barne-kontrola dela eta, honako hau esan behar dugu:

* Udalean, idazkari kontu-hartzaileak betetzen ditu barne-kontroleko eginkizunak, Nafarroako Toki Administrazioari buruzko uztailaren 2ko 6/1990 Foru Legearen VII. tituluan xedatutakoa betez.
* Tokiko aurrekontu- eta ogasun-esparruak eginkizun hirukoitza ezartzen du: kontu-hartzailearena, finantza-kontrolarena eta eraginkortasunaren kontrolarena. Udalaren barne kontrola soilik kontu-hartzailetzaren eginkizunaren bitartez egiten da, gastuen aldez aurreko fiskalizazio osoaren bitartez. Ez Udalean, ez erakunde autonomoetan ez da kontrol finantzariorik eta eraginkortasunaren kontrolik egiten.
* Barne-kontroleko eginkizunez gain, 6/1990 Foru Legeak Kontu-hartzailetzari emandako zereginak dira aholkularitza eta kudeaketa ekonomiko-finantzarioa eta aurrekontuena, bai eta kontabilitatea ere; idazkari kontu-hartzaileak betetzen ditu eginkizun horiek, diruzaintzako funtzioak dituen erdi mailako teknikari berriaren laguntzarekin.
* 2018ko ekitaldian, idazkari kontu-hartzaileak kontratazioaren arloko ez-betetzeei buruz egindako zortzi eragozpen-ohar ageri dira. Kasu guztietan, alkateak eragozpen-oharren aurkako erabakiak hartu zituen.
* Erakunde autonomoetan, idazkaritza kontu-hartzailetzak gastuak, langileen nominak barne, kontabilizatu, berrikusi eta ordaintzen ditu. Hala ere, nominak kanpoko aholkularitza-enpresa batek egiten ditu, eta aplikatzen den barne-kontrola nominen hileko aldaketen gainekoa da.
* Aipatu behar dugu 2018ko otsailean honako hauek ordeztu zirela: diruzaina, aurrekoak erretiroa hartu zuelako, eta idazkari-kontu-hartzailea, aurrekoak lanpostuari uko egin ziolako, 2018ko martxoan, idazkari kontu-hartzaile berriak eta diruzaintzako funtzioak dituen erdi-mailako teknikari berriak, 2017ko ekitaldia ixtean, txosten bat egin zuten, elkarrekin. Txosten horretan, kontabilitate- eta kudeaketa-irregulartasun batzuk azaldu zituzten, zeinak kontuan hartu baititugu gure fiskalizazioan zenbait jarduketa berrikusterakoan.

Era berean, agerian jarri nahi dugu, gure txosteneko VI.4.3, VI.4.5 eta VI.4.13 ataletan adierazten den bezala, Udalak aurreko ekitaldietan ez zuela barne-kontroleko sistema egokirik erabili, langile jakin batzuen ordainsariak, aplikatu beharreko lege-esparrua gainditzen zutenak, ordaintzea eta horiek itzultzea saihestu zezakeenik.

*Gomendatzen dugu baloratzea kontu-hartzailetzaren giza baliabideak nahikoak ote diren barne-kontrola egiteko, eta, hala badagokio, finantza- eta eraginkortasun-kontrola egiteko behar beste baliabide ematea.*

VI.4.3. Udaleko langile-gastuak

Udaleko langileen gastuak 993.161 eurokoak izan ziren, behin betiko aurrekontu-kredituen ehuneko 96ko exekuzio-mailarekin, eta ekitaldiko gastu guztien ehuneko 32 dira; beraz, aurreko ekitaldian baino ehuneko bat handiagoak izan dira, eta aurrekontuei dagokienez honako aldaketa hauek izan dira:

|  |  |  |  |  |
| --- | --- | --- | --- | --- |
|  Udala | Aitortutako betebehar garbiak, 2017 | Aitortutako betebehar garbiak, 2018 | Aldea | % |
| Gobernu-organoak eta zuzendaritzako langileak | 48.308 | 48.313 | 5 | 0 |
| Funtzionarioak | 340.042 | 330.546 | -9.496 | -3 |
| Lan-kontratudun langileak | 268.485 | 267.729 | -756 | 0 |
| Errendimendurako pizgarriak (aparteko orduak) | 9.659 | 6.191 | -3.468 | -36 |
| Kuota sozialak | 316.077 | 340.381 | 24.304 | 8 |
| Guztira  | 982.572 | 993.161 | 10.589 | 1 |

Gastuaren igoera Gizarte Segurantzarako kuota handiagoak aitortzean erregistratzen da, batez ere, diruzainaren erretiroagatik —montepioen sisteman afiliatuta zegoen— eta erdi mailako teknikari lanpostuaren kontratazio berriagatik —Gizarte Segurantzako araubide orokorrean—.

Bestalde, langileen soldatak murriztu dira diruzainak erretiroa hartu duelako —ordainsari txikiagoa duen beste pertsona batek ordeztu du— eta zerbitzu anitzetako arduradunak 2018ko irailean erretiroa hartu duelako —lanpostu hori hutsik geratu da—. Halaber, aparteko orduen gastu orokorra jaitsi dela ikusi da.

Udalaren eta haren erakunde autonomoen plantilla organikoak batera argitaratu ziren 2018ko apirilaren 16ko 72. NAOn. Hauexek dira Udalari dagozkion datuak, urteen arabera emanak:

|  |  |
| --- | --- |
| Langileak | Udala |
| Funtzionarioa | 12 |
| Lan-kontratupekoa | 5 |
| **Guztira** | **17** |
| Lanpostu hutsak | 7 |
| **Betegabeak, %** | **% 38** |
| Betetako lanpostu hutsak | 6 |
| **Betetako lanpostu hutsak (%)** | **% 86** |

2018an, lanpostu guztien ehuneko 38 hutsik daude; horietatik, ehuneko 86 aldi baterako beteta daude , eta gainerakoek, ehuneko 14k, bete gabe jarraitzen dute.

Langileei dagokienez, honako hau aipatu behar dugu:

* Udaleko langileek 2014ko ekitaldiko hitzarmen kolektibo bat dute, zeina indarrean baitago eta funtzionarioei zein lan-kontratudunei aplikatzen baitzaie. Kanpoko aholkularitza juridikoari buruzko txosten bat badago, non iritzia ematen baita haren erabateko deuseztasunari buruz eta ofiziozko berrikuspen-prozedura bat hasteko komenigarritasunari buruz, Nafarroako Kontseiluak irizpena eman ondoren.

Horri dagokionez, esan behar dugu Martzillako Udalaren Osoko Bilkurak, 2019ko abuztuaren 19an egindako ohiko bilkuran, erabaki zuela ofizioz berrikusteko prozedura hastea, aipatutako hitzarmen kolektiboaren betearazpena etetea eta Nafarroako Kontseiluak nahitaezko txostena egin zezan eskatzea.

* Ez dago jasota 2018ko ekitaldirako enplegu-eskaintza publikoa onetsi denik.

Egindako azterketatik, hauek nabarmenduko ditugu:

* Lagineko langileetako baten ordainsariaren kasuan, plantilla organikoan adierazitakoa baino lanpostu-osagarri handiagoa ordaintzen ari zaio. 2019an, Udalak ofizioz berrikusteko prozedura hasi du, langilearen ordainsariaren aldaketa deuseztzat jotzeko, Nafarroako Kontseiluak irizpena eman ondoren.
* Ikusi da kasu batzuetan PFEZarengatik aplikatutako atxikipenak indarrean dauden zerga-taulak baino txikiagoak direla.
* Plantilla organikoan lan-kontratudun finko huts gisa kalifikatuta dagoen lanpostu bat badago, eta haren ordeztea administrazio-erregimeneko kontratuaren figura erabiliz egin da, lan-araubidearena erabili ordez. Hala ere, jasotako ordainsariak bat etorri dira lan-araubidearekin, plantilla organikoan xedatzen den bezala[[1]](#footnote-1).
* Lagineko sei langileetatik hiru aldi baterakoak dira, 1998, 2003 eta 2010eko ekitaldietatik aurrerako kontratuekin, eta egiturazko lanpostuetarako iraupena nabarmen gainditzen dute, beharrezkoak diren eta denboran jarraituak diren eginkizunak betetzen dituztelako.

Lanpostu horiek lan-eskaintza publikoetan zenbatu ahal izanen dira, 2017rako eta 2018rako Estatuko Aurrekontu Orokorren Legeetan ezarritako aldi baterako enpleguaren egonkortze-tasa gehigarriak eskaintzen dituen aukeren arabera.

* Aurreko diruzainaren ordainsariei dagokienez (2018ko otsailean erretiroa hartu zuen Udaleko funtzionarioa), honako hau antzeman da:

a) Jasotzen zituen ordainsarietan artean 3.000 euro sartzen ziren urtero Musika Eskolaren Patronatuaren kontabilitatea eramateko, Musika Eskolaren Patronatuaren 2006ko ekaineko erabaki batean oinarrituta. Udalak erabaki horren gainean duen borondatea jasota badago ere, urteko zenbateko horren deskontua onartu duelako, kontzeptu horrengatik urtero Patronatuari esleitzen dion funts-transferentziaren kargura, ez dago jasota Udalaren Osoko Bilkurak baimen horri buruz hartutako erabakirik, eta ez da osagarri gisa ageri Udalaren plantilla organikoan.

b) 2014ko urtarriletik 2018ko otsailera arte jaso duen zenbateko gordina 12.500 eurokoa izan da (500 euro 2018an).

c) Era berean, aldi horretan 1.317 euro jaso ditu aparteko orduengatik (545 euro 2018an), baina ez dago jasota horri buruzko dokumentu bidezko justifikaziorik.

d) Hileko nominak ez daude jasota Udalaren dokumentazioan.

Aurreko diruzaina ordezten duen erdi mailako teknikariak ez du aipatutako osagarria jasotzen.

Gure gomendioak:

* *Plantilla organikoan dauden lanpostu hutsen deialdia egitea, Estatuko Aurrekontu Orokorren Legean aurreikusitako aldi baterako egonkortze-tasa gehigarriarekin bat etorriz.*
* *Plantilla organikoetan lanpostuen ordainsari osagarri guztiak jasotzea.*
* *PFEZagatiko atxikipenak aplikatzea, aplikatu beharreko atxikipen-ehunekoaren taulen arabera.*

*VI.4.4. Udalaren ondasun eta zerbitzuetan egindako gastu arruntak*

Ondasun eta zerbitzuen gastu arruntak 1,26 milioi eurokoak izan ziren, ekitaldian aitortutako obligazio guztien ehuneko 41 dira, eta haien betetzea behin betiko kredituen ehuneko 96koa izan zen, aurreko ekitaldiko gastuak baino ehuneko zazpi handiagoak. Gastuen kapitulu honen fiskalizazioa 2018an lizitatutako eta/edo adjudikatutako gastu-partiden eta zerbitzuen lagin baten gainean egin da.

*Gastu-partidak*

|  |  |
| --- | --- |
| Partidak | Aitortutako betebehar garbiak, 2018 |
| 0-3 urteko haurrentzako hezkuntza zentroaren kudeaketa | 113.729 |
| Uren Udal Zerbitzuaren kudeaketa | 104.084 |
| Zergen ikuskapena eta berankorrei kobratzeko kudeaketa | 63.730 |
| Argiteria publikorako energia | 62.818 |
| Kale garbiketa arrunta | 34.446 |
| Ikastetxearen garbiketa | 22.225 |
| Arkitektoaren aholkularitza eta hirigintza-txostenak | 20.598 |
| Kirolguneko instalazioen kudeaketa | 20.000 |
|   | 441.630 |

Gure azterketatik ateratzen dugun konklusioa da ezen, oro har, aurrekontu-partidetako gastuak onetsita daudela, kontu-hartzaileak baimenduta daudela, zuzen kontabilizatu direla eta epean ordaindu direla.

Egindako azterketan oinarrituta, ondoko gorabeherak nabarmendu behar ditugu:

* Kontratu-euskarririk gabe emandako zerbitzu hauek ordaindu dira, kontratuen indarraldia amaitu delako:

|  |  |
| --- | --- |
| Kontratua | Aitortutako betebehar garbiak, 2018 |
| Uren Udal Zerbitzuaren kudeaketa | 104.084 |
| Kale garbiketa arrunta | 30.888 |
| Ikastetxearen garbiketa | 22.225 |
| Agentzia Exekutiboa | 13.322 |
| Kirolguneko instalazioen kudeaketa | 8.333 |
| Guztira  | 178.852 |

Hala ere, aipatu behar dugu 2018ko abenduan bide-garbiketako zerbitzu arruntaren kontratua adjudikatu zela, eta 2018ko ekainean kirol-guneko instalazioen kudeaketarena.

* Honako zerbitzu hauek zuzenean kontratatu dira, dagokion esleipen-prozedura izapidetu gabe:

|  |  |
| --- | --- |
| Kontratua | Aitortutako betebehar garbiak, 2018 |
| Tributu-objektuei buruzko berrikuspen-plana | 50.409 |
| Aholkularitza-zerbitzuak eta hirigintza-txostenak | 15.503 |
| Argiteria publikoa | 62.818 |
| Guztira  | 128.730 |

*Kontratuen lizitazioa eta adjudikazioa*

"Martzillako eta Funesko udal-mugarteetako bide-garbiketa" zerbitzua 2018an kontratatzeko espedientea berrikusi da.

|  |  |  |  |  |  |  |
| --- | --- | --- | --- | --- | --- | --- |
| Kontratua | Prozedura | Esparru juridikoa  | Zenbat lizitatzaile | Lizitazioaren zenbatekoa\* | PrezioaAdjudikazioa\* | Beherapena (%) |
| Hiriko bideetako garbiketa Martzillako eta Funesko udal-mugarteetan  | Irekia, Europako atalasetik gora | 2/2018 Foru Legea | 2 | 78.000 | 77.635 | 0,5 |

\* Zenbatekoak BEZik gabe:

Kontratuaren lizitazioa, adjudikazioa eta betetzea kontratuei buruzko legeriaren arabera egin dira.

*Gomendatzen dugu kasuko kontratazio-espedienteak izapidetzea kontratuak amaituta dituzten zerbitzuen kasuan eta zenbatetsitako balioaren arabera kontratazio publikoari buruzko araudiak hala aurreikusten duen kasuetan.*

*VI.4.5. Udalaren transferentzia arruntengatiko gastuak*

Transferentzia arruntetako gastuak 199.160 eurokoak izan ziren, eta gastu guztien ehuneko sei egiten dute; haien betetze-maila behin betiko kredituen ehuneko 89koa izan zen. Aurreko ekitaldian baino ehuneko bost handiagoak izan ziren, batez ere, Udalaren Musika Patronatuari egindako transferentziak 10.675 euro igo zirelako eta "Erriberagoieneko prestakuntza- eta enplegu-plan espresa"ri emandako laguntzak 9.371 euro igo zirelako.

Honako gastu-partida hauek berrikusi dira:

|  |  |
| --- | --- |
| Partidak | Aitortutako betebehar garbiak, 2018 |
| Musika Patronatua | 67.000 |
| Oinarrizko Gizarte Zerbitzuen Mankomunitatea  | 63.952 |
| Musika bandarekiko hitzarmenerako transferentzia arrunta | 18.000 |
| San Bartolomé egoitza | 10.000 |
| Erriberagoieneko prestakuntza- eta enplegu-plan espresa | 9.370 |
| Aurora-Marcilla klubarentzako dirulaguntzak | 3.500 |
| Gurasoen elkartearentzako dirulaguntza, kultura-jardueretarako eta ludotekarako | 2.100 |
|   | 173.922 |

Berrikuspen hori eginda, esan beharra daukagu ezen, oro har, transferentziak eta dirulaguntzak aplikatzekoa den araudiaren arabera eman eta erregistratu direla; halere, honako hauek nabarmendu behar ditugu:

* Ez dago jasota musika bandarekin sinatutako hitzarmenik dagoenik.
* Halaber, eta aztertutako laginean sartu gabe, "Asociación Cultural Banda de Música Joven de Marcilla" elkarteari dagokion transferentzia-partida berrikusi dugu, egungo idazkari kontu-hartzaileak eta erdi-mailako teknikariak detektatu baitute laguntza hori arautzen duen hitzarmenaren ez-betetzeak izan direla; izan ere, erakunde onuradunak ez du finantzatutako jardueraren justifikaziorik aurkeztu ekitaldia ixtean. Adierazi behar dugu partida horrek ez zuela aurrekontu-betetzerik izan 2018ko ekitaldian, idazkari kontu-hartzaileak uko egin ziolako 2018an proposatutako ordainketari.

Hitzarmen horri dagokionez, honako hau adierazi nahi dugu:

a) Hitzarmena 2015eko urrikoa da, eta honako klausula hauek ditu:

1.- Hitzarmenaren lehenengo klausulak honako hau ezartzen du:

 *"Dirulaguntzaren helburu zehatza Martzillako musika banden zuzendari koordinatzaile bat kontratatzea da"*

 2.- 5. klausularen a) letrak honako hau ezartzen du aipatutako elkartearen betebeharrak direla eta:

*"Hitzarmenaren lehenengo klausulan aipatzen den bandaren zuzendaria kontratatzea"*

3.- 9. klausulak honako hau ezartzen du:

*"Hitzarmen honek sinatzen den unetik 2015eko abenduaren 31ra arte iraunen du, 5. klausularen a) letran aurreikusitako betebeharra betetzeari kalterik egin gabe. Automatikoki luzatuko da 2016ko ekitaldirako, eta horretarako aurrekontu-kreditua egotearen mende egonen da luzapena, eta automatikoki ebatziko da Vicente Fontán Musika Patronatuaren plantilla organikoak hitzarmen honen xede diren jarduerak egiten dituen lanposturako ordainsari-osagarriak ezartzen dituen unean".*

b) Honako hauek dira Udalak, aipatutako hitzarmenean oinarrituta, egin dituen ekarpenak: 7.002 euro 2015ean, 8.750 euro 2016an eta 8.750 euro 2017an.

Ez dago jasota ekitaldi horietan urteko likidazioaren aurreko urrats gisa eskatzen den justifikazio-kontua egiaztatu denik.

Alegazioen fasean, Udalak egiaztatu du emandako dirulaguntza itzultzeko espedientea hasi dela[[2]](#footnote-2).

c) Patronatuaren 2015eko plantilla organikoan, "Saxofoi eta Musika-hizkuntzako irakaslea, musika eskolako koordinatzaile eta musika bandetako zuzendari eginkizunekin” lanpostua ageri da, ehuneko 12,56ko osagarriarekin, "Musika-bandak zuzentzeko funtzioengatik".

Horri buruz, esan beharra daukagu 2006ko urtarrilaren 2ko 1. NAOn honako deialdi hau argitaratu zela: “Martzillako Udalaren Musika Eskolako saxofoi irakasle izateko lanpostu bat, Musika Eskola koordinatzeko eta bandak zuzentzeko lanak ere badituena, lan-kontratu finkokoa eta lanaldi partzialekoa, oposizio-lehiaketa bidez betetzeko deialdia”. Haren xedeari buruz, honako hau aipatzen zen 1.1 oinarrian:

*“1.1. Deialdi honen xedea da Martzillako Udalaren Musika Eskolako saxofoi eta musika hizkuntzako irakasle izateko lanpostu bat, Musika Eskola koordinatzeko eta bandak zuzentzeko lanak ere badituena, oposizio-lehiaketa bidez betetzea.”*

Udalaren Musika Patronatuko zuzendariaren ordainsariei dagokienez, zeina, aldi berean, Martzillako Gazte Musika Bandaren zuzendaria baita, gure txostenaren VI.4.13 atalean aztertutakoari lotzen gatzaizkio.

Halere, esan beharra daukagu hitzarmenaren xedeak kausarik ez duela.

Gure gomendioak:

* *Zuzeneko emakida bidez kudeatzen diren dirulaguntzetarako lankidetza-hitzarmenak sinatzea.*
* *Martzillako Gazte Musika Banda Kultur Elkartearekin egindako hitzarmena berrikustea, legez ezarritako administrazio-prozedurarekin bat etorriz.*

*VI.4.6. Inbertsioak*

562.601 milioi euroko inbertsioak egin ziren, eta 2018an aitortutako betebehar guztien ehuneko 18 egin zuten. Behin betiko kredituen ehuneko 50eko betetze-maila izan zuten, ez baitziren egin aurreikusitako obra batzuk, zenbateko aipagarria zutenak.

Hala ere, 2018ko inbertsioetako gastu nagusiak honako hauek izan ziren:

|  |  |
| --- | --- |
| Inbertsioak | Aitortutako betebehar garbiak, 2018 |
| Igerilekuetako instalazioak egokitzea | 103.477 |
| Padel pistak estaltzea | 100.077 |
| Aranjuez pasealekuko eraikina eskuratzea | 70.000 |
| Basoetako hobekuntzetan, makaldietan eta abarretan egindako inbertsioak | 67.528 |
|   | 341.082 |

Gastuen kapitulu honen fiskalizazioa 2018an lizitatutako eta/edo adjudikatutako gastu-partiden eta obra-kontratuen lagin baten gainean egin da.

*Gastu-partidak*

Fiskalizazioan, gastu handieneko partida hauek berrikusi dira:

|  |  |
| --- | --- |
| Deskribapena | Aitortutako betebehar garbiak, 2018 |
| Igerilekuetako instalazioak egokitzea | 103.477 |
| Padel pistak estaltzea | 100.077 |

Gure azterketatik ateratzen dugun konklusioa da ezen, oro har, berrikusitako aurrekontu-partidetako gastuak onetsita daudela, kontu-hartzaileak baimenduta eta zuzen kontabilizatuta daudela, eta epean ordaindu direla, aplikatzekoak diren kontratuei jarraituz.

*Kontratuen lizitazioa eta adjudikazioa*

2018an egindako obra-kontratuen lizitazio eta adjudikazio hauek berrikusi dira:

|  |  |  |  |  |  |  |
| --- | --- | --- | --- | --- | --- | --- |
| Kontratua | Prozedura | Esparru juridikoa  | Zenbat lizitatzaile | Lizitazioaren zenbatekoa\* | PrezioaAdjudikazioa\* | Beherapena (%) |
| Zolatzea eta sareak berritzea (1. lotea + 2. lotea) | Erraztua | 2/2018 Foru Legea | 4 | 1.244.814 | 1.040.848 | 16 |
| Argiteria publikoaren instalazioak berritzea | Erraztua | 2/2018 Foru Legea | 5 | 93.535 | 73.941 | 21 |
| Udalaren kirol eremuko zoladurak konpontzea | Erraztua | 2/2018 Foru Legea | 3 | 58.954 | 58.040 | 2 |
| Aranjuez pasealekuko eraikina eskuratzea | Kontratazioa zuzena | 6/1990 Foru Legea | 1 | 70.000 | 70.000 | 0 |

\* Zenbatekoak BEZik gabe:

Aurreko kontratuen adjudikazioa eta betetzea berrikusita, konklusioa da ezen, oro har, aplikatzekoa den araudia errespetatu dela, eta gastuak baimenduta, kontu-hartzailetzak aztertuta eta zuzen kontabilizatuta daudela, eta epean ordaindu direla.

VI.4.7 Tributuak, prezio publikoak eta beste diru-sarrera batzuk

*Zergak eta tasak*

Udalaren tributu bidezko diru-sarrerak 1,72 milioi eurokoak izan ziren eta diru-sarrera guztien ehuneko 48 egiten dute; honako hauek dira:

|  |  |
| --- | --- |
|  | Aitortutako eskubide garbiak, 2018 |
|  Zuzeneko zergak |   | 1.200.204 |
|  Landa-lurraren gaineko kontribuzioa | 26.433 |  |
|  Hiri-lurraren gaineko kontribuzioa | 463.856 |  |
|  Trakzio mekanikoko ibilgailuen gaineko zerga | 170.079 |  |
|  Hiri-lurren balioaren igoera | 27.935 |  |
|  Jarduera ekonomikoen gaineko zerga | 511.901 |   |
| Zeharkako zergak | 90.179 |
|  Eraikin, instalazio eta obren gaineko zerga |  90.179 |   |
| Tasak |   | 428.228 |

Hauek dira Osoko Bilkurak 2018ko ekitaldirako onetsi zituen zerga-ordenantzetan ezarritako zerga-tasak:

|  |  |  |
| --- | --- | --- |
| Tributua | Udala | 2/95 Foru Legea |
| Lurraren kontribuzioa | 0,2942 | 0,10 - 0,50 |
| Jarduera ekonomikoen gaineko zerga | 1,4 | 1 - 1,4 |
| Lurren balio-gehikuntza | 13 | 8-25 |
| Eraikuntza, instalazioak eta obrak | 4,86 | 2-5 |

Azken balorazio-ponentzia 2011ko ekitaldikoa da. 2019ko otsailean "Trabajos Catastrales SA" sozietate publikoari adjudikatu zaio balorazio-ponentzia berri bat egitea.

Diru-sarreren honako partida hauek berrikusi ditugu:

|  |  |
| --- | --- |
|   | Aitortutako eskubide garbiak, 2018 |
| **Zergak** |  |
| Hiri-lurraren gaineko kontribuzioa | 463.856 |
| Jarduera ekonomikoen gaineko zerga | 511.901 |
| EIOZa | 90.179 |
| **Tasak** |  |
| Ur horniduraren fakturazioa | 129.099 |
| Udal igerilekuen erabilera | 46.423 |

Egindako berrikuspenetik ondorioztatzen da diru-sarrerak aplikatu beharreko araudiaren arabera likidatu eta bildu direla.

*VI.4.8. Transferentzia arrunten bidezko diru-sarrerak*

Diru-sarrera horiek 1,20 milioi eurokoak izan ziren 2018an eta 1,14 milioi eurokoak, berriz, 2017an. Honakoa hau da diru-sarretako partida nagusien alderaketa:

|  |  |  |  |  |
| --- | --- | --- | --- | --- |
|   | Aitortutako eskubide garbiak, 2017 | Aitortutako eskubide garbiak, 2018 | Aldea | % |
| Toki ogasunetan parte hartzeko funtsa | 718.533 | 747.691 | 29.158 | 4 |
| Errege Bardeako Komunitatea | 195.000 | 195.000 | 0 | 0 |
| Montepioak finantzatzeko dirulaguntzak | 40.142 | 80.786 | 40.644 | 101 |
| Dirulaguntzak Hezkuntza Departamentua, 0-3 zentroaren kudeaketarako | 67.801 | 78.878 | 11.077 | 16 |
| Langabetuak kontratatzeko dirulaguntza | 43.800 | 48.600 | 4.800 | 11 |
| Alkate eta zinegotzientzako diru-konpentsazioak | 31.501 | 32.162 | 662 | 2 |
|   | 1.096.777 | 1.183.117 | 86.340 | 8 |

Diru-sarrerak handitu dira Toki Ogasunek Nafarroako tributuetan parte hartzeko duten funtsetik jasotako zenbateko handiagoengatik eta jasotako dirulaguntzengatik.

Diru-sarreren honako partida hau berrikusi dugu:

|  |  |
| --- | --- |
|   | Aitortutako eskubide garbiak, 2018 |
| Hezkuntza Departamentuaren dirulaguntza, 0-3 zentroaren kudeaketarako | 78.878 |

Egindako berrikuspenarekin, egiaztatu dugu ezen, oro har, jasotako dirulaguntza aplikatzekoa den araudiaren arabera kudeatu, kontabilizatu eta kobratu dela.

*VI.4.9. Ondare bidezko diru-sarrerak*

Ondare bidezko diru-sarrerak 230.451 eurokoak izan ziren, eta diru-sarrera guztien ehuneko bost egiten dute. Likidazioa behin betiko aurreikuspenen ehuneko 179 izan zen, eta ehuneko 18 jaitsi zen aurreko ekitaldiarekiko; jaitsiera hori baso-aprobetxamenduek eragindako diru-sarrerei egotz dakieke ia osorik, 47.207 euro jaitsi baitziren, hau da, ehuneko 18.

Diru-sarreren honako partida hau berrikusi dugu:

|  |  |
| --- | --- |
|   | Aitortutako eskubide garbiak, 2018 |
| Baso-aprobetxamenduak | 214.048 |

Egindako berrikuspenean oinarrituta, esleipen-prozedura eta haren likidazioa zuzenak dira.

*VI.4.10. Kapital-transferentzien bidezko diru-sarrerak*

Kapital-transferentzien bidezko diru-sarrerak 325.622 eurokoak izan ziren, eta diru-sarrera guztien ehuneko 7 egin zuten. Likidazioa behin betiko aurreikuspenen ehuneko 164 izan zen, eta % 621 igo zen aurreko ekitaldiarekiko; igoera hori ia osorik egotz dakieke Kirol Kontseilu Gorenak gimnasio bat eraikitzeko emandako dirulaguntza baten ondoriozko diru-sarrerei.

 Diru-sarreren honako partida hau berrikusi dugu:

|  |  |
| --- | --- |
|   | Aitortutako eskubide garbiak, 2018 |
| Kirolaren Kontseilu Nagusiaren dirulaguntza | 300.000 |

Egindako lanarekin, egiaztatu dugu ezen, oro har, aplikatzekoa den araudiaren arabera likidatu eta bildu dela.

VI.4.11. Hirigintza

Indarrean dagoen udal plangintza 2018ko martxoan onetsi zen behin betiko, eta 2018ko apirilean NAOn argitaratu ondoren jarri zen indarrean.

Udalak ez du lurzoruaren udal ondarearen erregistrorik.

*Lurzoruaren udal ondarearen erregistroa eratzea gomendatzen dugu, lurraldearen antolamenduaren eta hirigintzaren esparruan aurreikusitako helburuak betetzeko.*

VI.4.12. Ingurune teknologikoa

Informazio- eta teknologia-sistemek funtsezko eginkizun bat dute edozein erakunderen kudeaketan. Daukaten garrantzia dela eta, Martzillako Udalaren Kontu Orokorrari buruzko txostenean konklusio batzuk jaso ditugu “ingurune teknologikoari” edo informazio ekonomiko-finantzarioko sistemei buruz eta informazio-teknologien gaineko Udalaren kontrolei buruz.

Informazioaren teknologien kudeatzailea Animsa udal sozietate publikoa da. Azterketa hori egiteko, galdetegi orokor bat bidali eta dokumentazioa eskatu genuen; horrek aukera emanen zigun ingurune teknologikoa orokorrean ebaluatzeko.

Oro har, zibersegurtasunaren kudeaketa egokia egiten bada ere, honako akats hauek aipatu behar ditugu:

* Ez zaio heldu Segurtasun Eskema Nazionalaren araberako ezarpenari.
* Ez dago jasota erabiltzaile administratzaileen baimena eta erabilera arautzen duen eta erabiltzaile administratzaile izendunak sortzera behartzen duen idatzizko prozedurarik dagoenik.
* Pasahitzak autentifikatzeko politikak nolabaiteko ahultasun-maila du.
* Gailu mugikorren segurtasun politikak ez dira nahikoak.
* Datuak Babesteko Erregelamendu Orokorrari dagokionez, datuak babesteko ordezkariaren izendapena eta tratamendu-jardueren erregistroa jasota daude. Era berean, araudi horretara egokitzen dela egiaztatzen duen ziurtagiria ere badu, kanpoko enpresa batek emana.
* Ez dago jasota faktura elektronikoa bultzatzeko eta fakturen kontularitza-erregistroa sortzeko abenduaren 27ko 25/2013 Legeak eskatutako sistemen urteko auditoretza-txostena.

Gure gomendioak:

* *Segurtasun Eskema Nazionalaren araberako ingurune teknologikoa ezartzea.*
* *Administrazio-pribilegioen kudeaketa hobetzea, erabiltzaile administratzaileen baimena eta erabilera arautzen duen idatzizko prozedura bat sortuz, erabiltzaile administratzaile izendunak sortzera behartuz, eta kontu generikoak erabiltzeko biderik eman gabe.*
* *Pasahitzen bidezko autentifikazio-politika indartzea, haren konfigurazioa behartuz ohiko jardunbide egokiei jarraitzera, hizki, zenbaki eta karaktere bereziak izan ditzaten.*
* *Gailu mugikorren segurtasun politikak indartzea.*

VI.4.13. Udalaren Musika Patronatua

VI.4.13.1. Udalaren Musika Patronatuaren izaera juridikoa

Izaera juridikoari dagokionez, honako hau aipatu behar dugu:

* 1998ko maiatzaren 20ko 60. NAOn Martzillako Udalaren Musika Patronatuaren Estatutuak argitaratu ziren. Haren lehenengo artikuluan honako hau ezarri zen:

*“UDALAREN MUSIKA PATRONATUA sortu da Marcillan. Irabazi asmorik gabeko elkartea da eta honako hauek arautuko dute: estatutu hauek, Patronatuko zuzendaritza organoek nork bere eskumenen esparruan hartzen dituen baliozko erabakiak eta elkarteen gaineko egungo legeria.”*

* Aipatutako datan erakunde autonomo gisa erregistraturik agertzen da Nafarroako Gobernuaren tokiko sektoreko erregistroan. 1998az geroztik, erakunde autonomoaren administrazio-, aurrekontu- eta finantza-tratamendua eman zaio, Nafarroako Toki Administrazioari buruzko uztailaren 2ko 6/1990 Foru Legean, Nafarroako Toki Ogasunei buruzko martxoaren 10eko 2/1995 Foru Legean eta aplikatu beharreko gainerako sektore-esparruan ezarritakoarekin bat etorriz.
* Hala ere, informazioa eskatu diegu Udalari, Hezkuntza Departamentuari eta Landa Garapeneko, Ingurumeneko eta Toki Administrazioko Departamentuari. Honako hau adierazi beharra daukagu:
1. Patronatua eratzeko data ez dago jasota.

b) Estatutuetan jasotzen da irabazi-asmorik gabeko elkartea dela, eta hori bateraezina da Udalaren erakunde autonomo gisa duen izaerarekin.

c) Ez da administrazio-egintzarik aurkeztu, erakunde autonomo gisa eratu dela egiaztatzen duenik, arestian aipatutako 6/1990 Foru Legearekin bat etorriz, edo, hala badagokio, irabazi-asmorik gabeko elkartearen jatorrizko izaera juridikoa erakunde autonomo bihurtzen duenik.

c) Haren estatutuek ez dituzte betetzen Nafarroako Toki Administrazioari buruzko 6/1990 Foru Legean aurreikusitako zehaztapenak, eta, beraz, formalizatu egin behar dira, toki-araubidearen araudian aurreikusitakoarekin bat etorriz.

*Patronatuaren estatutuak aldatzea gomendatzen dugu, tokiko legerian ezarritakoarekin bat.*

VI.4.13.2. Fiskalizatutako arloak

Honako gastu hauek aztertu ditugu:

Langile-gastuak

Langile-gastuak 211.855 eurokoak izan ziren 2018an, ehuneko 90eko betetze-portzentajearekin, eta ekitaldiko gastu guztien ehuneko 84 egin zuten. 2017ko urtearen aldean, gastu hori ehuneko bederatzi jaitsi da. Hona haren xehakatzea eta 2017koekiko konparazioa:

|  |  |  |  |
| --- | --- | --- | --- |
| Langile-gastuak | Aitortutako betebehar garbiak, 2017 | ORN2018 | Aldea (%) 2017/2018 |
| Funtzionarioak | 37.447 | 38.055 | 2 |
| Irakasleak | 138.071 | 121.328 | -12 |
| Gizarte-zamak | 56.273 | 52.472 | -7 |
| Guztira | 231.791 | 211.855 | -9 |

Langileen gastuak behera egin du, batez ere, Arguedasko udalerrian eskola itxi delako, eta horrek ekarri du plantillan hiru langile gutxiago jasotzea eta laugarren langile batek eszedentzia eskatzea.

Honako hau da plantilla organikoko lanpostuen 2018ko egoera:

|  |  |
| --- | --- |
| Langileak | Musika Patronatua |
| Funtzionarioa | 1 |
| Lan-kontratupekoa | 26 |
| **Guztira** | **27** |
| Lanpostu hutsak | 26 |
| **Betegabeak, %** | **% 96** |
| Aldi baterako betetako lanpostu hutsak | 21 |
| **Betetako lanpostu hutsak (%)** | **% 81** |

2018an, plantillako lanpostu guztien ehuneko 96 hutsik daude; horietatik, ehuneko 81 aldi baterako beteta daude eta gainerakoek, ehuneko 19k, bete gabe jarraitzen dute.

Egindako berrikuspenean oinarrituta, honako hau aipatu behar dugu:

* Lanpostu hutsak mugagabe ez-finko gisa kalifikatutako langileek eta aldi baterako kontratudunek betetzen dituzte.
* Oro har, patronatuak egindako kontratazio-zerrenda baten bidez egiten dira kontratazioak, musika-eskolaren jardueran esperientzia duten pertsonekin. 2018. urtean ez dago langileen kontratazio berririk.

2018ko irailetik aurrera, aldi baterako langile guztiak lanaldi partziala duten langile mugagabe ez-finko bihurtzen dira, Nafarroako Laneko eta Gizarte Segurantzako Ikuskaritza Probintzialaren akta baten ondoren. Akta hori Patronatuan onartu zen, eta Udalari egoera horren berri eman zitzaion.

* Nominen lagin bati buruzko berrikuspena eta haren azterketa eginda, ondorioztatzen dugu 2018an ordaindutako ordainsariak, oro har, betetzen den lanposturako ezarritakoak direla, eta egindako atxikipenak zuzenak direla.

Hala ere, Patronatuko zuzendariaren ordainsariei dagokienez, honako hau adierazi behar dugu:

a) Saxofoiko eta musika-hizkuntzako irakaslearen lanpostuari, zeina Musika Eskolako zuzendaria baita, 2014ko otsailetik 2015eko otsailera bitartean lanpostuaren osagarria ehuneko 46,9raino handitu zitzaion, eta osagarri hori ordaindu egin zitzaion.

b) 2014ko azaroan, Nafarroako Gobernuko Landa Garapeneko eta Ingurumeneko eta Toki Administrazioko Departamentuak administrazioarekiko auzi-errekurtsoa jarri zuen Udalaren 2014ko plantilla organikoa onestearen aurka, aipatutako lanpostuaren osagarriari dagokionez.

Errekurtsoa 2015eko maiatzean baietsi zuen Administrazioarekiko Auzien Salaren Epaitegiak, eta aipatutako soldata-osagarria aurkaratuta geratu zen. Udalak demanda horren aurrean amore eman zuen.

c) 2015eko uztailean, aipatutako epaia betetzea ebatzi zen, alkatetzaren kasuko ebazpenaren bidez. Ebazpen hori, ordainsariak erregularizatzeko eranskin batekin batera, Patronatuko orduko lehendakariari helarazi zitzaion, eta sobera jasotako ordainsariak erregularizatzeko jarraitu beharreko prozedurari buruzko txostena eskatu zitzaion, baina ez dago jasota Patronatuko Lehendakaritzak horri buruz inongo txosten edo agindurik eman izana.

Adierazi nahi dugu egungo idazkari-kontu-hartzaileak 2019ko irailaren 17ko txostena eman zuela, eta, bertan, erregularizatu beharreko zenbatekoak eguneratu ondoren, ondorioztatu zuela Udalak lehen aipatutako epaia betearazi behar duela, errekurtsoaren xede izan zen lanpostu-osagarriarengatik bidegabeki jasotako zenbatekoei buruzkoa. Txosten hori oinarri hartuta, 2019ko irailaren 19an, alkatetzak ebazpen bat eman zuen, eta, bertan, epai hori betez, Patronatuko zuzendariari eskatu zion ordain zezala behar zuenaz gainetik kobratutako zenbatekoa —10.116 euro gehi sortutako interesak zela zenbatetsi zen—, jakinarazpena jaso eta hilabeteko epean.

2019ko urriaren 10ean, Musika Eskolako zuzendariak ebazpen horren aurkako berraztertze-errekurtsoa aurkeztu zuen. Alkatetzaren 2019ko azaroaren 5eko ebazpenaren bidez, partzialki onetsi zen interesdunak jarritako berraztertzeko errekurtsoa, eta eskatu zitzaion ebazpena jakinarazi eta hilabeteko epean 7.836,75 euroko zenbatekoa borondatez ordain zezala. Zenbateko hori 2019ko abenduaren 2an ordaindu da[[3]](#footnote-3).

d) 2015eko urrian, hitzarmen baten bidez hartu zen "Martzillako Gazteen Musika Banda Kultur Elkartearekiko" konpromisoa. Gure txostenaren VI.4.5 atalean aztertu da hitzarmen hori. Hitzarmen honetatik eratorritako konpromisoen ondorioz, 24.502 euro ordaindu dira guztira 2015-2017 aldian; 2018an, berriz, eta ez da inolako zenbatekorik ordaindu.

Gure gomendioak:

* *Egiturazko lanpostu hutsetarako deialdiak egitea, Estatuko aurrekontu orokorrei buruzko legeetan ezartzen diren aldi baterako enplegua egonkortzeko tasa gehigarrietako aukeren arabera.*
* *Epai judizialak epe barruan eta behar bezala betearazteko eskatzea, hartara saihestuz Udalak eska ditzakeen eskubideak preskribatu daitezen.*

Ondasun eta zerbitzuetan egindako gastu arruntak

Kapituluko honako gastu-partida hauek berrikusi ditugu:

|  |  |
| --- | --- |
| Aurrekontu-partidak | Aitortutako betebehar garbiak, 2018 |
| Musika Eskolako egoitzaren garbiketa | 7.359 |
| Gestorien kudeaketa-gastuak | 5.345 |
| Guztira | 12.704 |

Egindako lanean antzeman dugu gastu horiek ez daudela indarrean dagoen kontratu bakar batean ere oinarrituta.

*Gomendatzen dugu kasuko kontratazio-espedienteak lizitatzea kontratuen indarraldia amaituta duten zerbitzuen kasuan eta zenbatetsitako balioaren arabera araudi indardunak hala aurreikusten duen kasuetan.*

Aurrekontuko diru-sarrerak

Honako hauek dira erakunde autonomoaren diru-sarrerak

|  |  |
| --- | --- |
| Diru-sarrerak kapituluz kapitulu  | Aitortutako eskubide garbiak, 2018 |
| Tasak, prezio publikoak eta beste diru-sarrera batzuk | 103.227 |
| Transferentzia arruntak | 166.766 |
| Guztira  | 269.993 |

Tasen bidezko diru-sarrerak direla-eta egindako berrikuspenetik ondorioztatzen da diru-sarrerak aplikatu beharreko ordenantzaren arabera likidatu eta bildu direla.

VI.4.14. Zahar-etxearen Patronatua

Erakunde autonomoan, honako hauek berrikusi ditugu:

Langile-gastuak

Langile-gastuak 498.636 eurokoak izan ziren 2018an, ehuneko 101eko betetze-portzentajearekin, eta ekitaldiko gastu guztien ehuneko 69 dira. 2017arekin alderatuz gero, gastu horrek ehuneko 25 egin du gora. Hona haren xehakatzea eta 2017koekiko konparazioa:

|  |  |  |  |
| --- | --- | --- | --- |
| Langile-gastuak | Aitortutako betebehar garbiak, 2017 | Aitortutako betebehar garbiak, 2018 | Aldea 2017/2018 |
| Lan-kontratu mugagabea duten langileak | 308.818 | 401.124 | 30 |
| Gizarte-zamak | 90.035 | 97.512 | 8 |
| Guztira | 398.853 | 498.636 | 25 |

Langileen gastuak gora egin du, nagusiki, batez besteko plantilla handitu delako Pertsonen Autonomiarako Nafarroako Agentziarekin hitzarmen bat sinatzeagatik eta langile gehiago kontratatu behar izateagatik, bai eta ekitaldia ixtean langileetako bati 35.000 euroko kalte-ordaina emateagatik ere.

Honako hau da plantilla organikoko lanpostuen 2018ko egoera:

|  |  |
| --- | --- |
| Langileak | Musika Patronatua |
| Lan-kontratupekoa | 22 |
| **Guztira** | **22** |
| Lanpostu hutsak | 22 |
| **Lanpostu hutsak (%)** | **% 100** |
| Aldi baterako betetako lanpostu hutsak | 19 |
| **Betetako lanpostu hutsak (%)** | **% 86** |

2018an, plantillako lanpostu guztien ehuneko 100 hutsik daude; horietatik, ehuneko 86 aldi baterako beteta daude eta gainerakoek, ehuneko 14k, bete gabe jarraitzen dute.

Egindako berrikuspenean oinarrituta, honako hau aipatu behar dugu:

* Lanpostu hutsak mugagabe ez-finko gisa kalifikatutako langileek eta aldi baterako langileek betetzen dituzte. Langile mugagabe ez-finkoen jatorria zerbitzuaren aurreko enpresa adjudikazio-hartzailearen langileen subrogazioa da; subrogazio hori 2016ko ekitaldian izan zen.
* Egoitzako lan-kontratupeko langileei "San Bartolome Zahar-etxea Patronaturako" idatzitako enpresako hitzarmen kolektibo propioa aplikatzen zaie.

Langileen nominen lagin bat berrikusi eta aztertu ondoren, konklusioa da ezen, oro har, ordainsariak betetako lanposturako ezarritakoak direla eta egindako atxikipenak zuzenak direla.

*Gomendatzen dugu egiturazko lanpostu hutsetarako deialdiak egitea, Estatuko aurrekontu orokorrei buruzko legeetan ezartzen diren aldi baterako enplegua egonkortzeko tasa gehigarrietako aukeren arabera.*

Ondasun arrunten eta zerbitzuen gastuak

Kapituluko honako gastu-partida hauek berrikusi ditugu:

|  |  |
| --- | --- |
| Aurrekontu-partidak | Aitortutako betebehar garbiak, 2018 |
| Catering zerbitzua-bizigaiak-elikadura | 52.942 |
| Laneko aholkularitza eta kanpoko aholkularitza | 24.166 |
| Energia elektrikoaren hornidura | 21.473 |
|  Guztira | 98.581 |

Egindako lanean ikusi dugu catering-zerbitzua eta energia elektrikoaren hornidura-zerbitzua dagokion adjudikazio-prozedura izapidetu gabe eman eta ordaindu direla. Catering-zerbitzuagatik ordaindutako gastuak direla eta, idazkari kontu-hartzaileak eragozpen-oharrak egin ditu.

*Gomendatzen dugu kasuko kontratazio-espedienteak lizitatzea kontratuen indarraldia amaituta dituzten zerbitzuen kasuan eta zenbatetsitako balioaren arabera kontratazio publikoari buruzko araudiak hala aurreikusten duen kasuetan.*

Aurrekontuko diru-sarrerak

Hauexek dira 2018. ekitaldian aitortutako eskubideak:

|  |  |
| --- | --- |
| Diru-sarrerak kapituluz kapitulu  | Aitortutako eskubide garbiak, 2018 |
| Tasak, prezio publikoak eta beste diru-sarrera batzuk | 594.215 |
| Transferentzia arruntak | 118.647 |
| Guztira | 712.862 |

Tasen bidezko diru-sarrerak direla-eta egindako berrikuspenetik ondorioztatzen da diru-sarrerak aplikatu beharreko ordenantzen arabera likidatu eta bildu direla.

Miguel Ángel Aurrecoechea Gutiérrez auditorea arduratu da lan honetaz, eta hark proposatuta eman da txosten hau, indarrean dagoen araudiak aurreikusitako izapideak bete ondoren.

Iruñean, 2019ko abenduaren 30ean

Lehendakaria,

Asunción Olaechea Estanga

Behin-behineko txostenari aurkeztutako alegazioak

Martzillako Udaleko alkate-udalburu Mario Fabo Calero jaunak honako hau azaltzen du:

Martzillako Udalaren 2018ko ekitaldiari buruzko behin-behineko fiskalizazio-txostena 2019ko abenduaren 23an jaso dudala, eta idazki honen bidez honako alegazio hauek aurkezten ditudala:

Lehena.- Langile-gastuak (19-22 orrialdeak) direla eta, honako iruzkin hauek egin nahi ditut:

* Langileei PFEZaren atxikipena egiteari dagokionez. Argitu behar da 2019an, urtarrileko lehen astean, posta elektronikoko mezu bat bidali zitzaiola gure aholkularitzari, langile guztiek urte horretan kobratuko zituzten zenbateko gordinekin, PFEZaren tasak kalkula zitzaten. Gainera, 2020. urterako langileen ordainsariak prestatu dira, eta, beraz, oraingoan ere 2020ko urtarrileko lehen astean bidaliko zaizkio aholkularitzari. 2018. urteari dagokionez, hau da, ikuskatu den urteari dagokionez, esan behar da bai idazkari kontu-hartzailea eta bai erdi-mailako teknikaria 2018ko otsailean hasi ginela lanean; beraz, ziurtzat jo zen dena jada aginduta zegoela. Gainera, gure ustez, atxikitako tasa finkatuta zegoen taulan jasotakoa baino txikiagoa izanda ere, langile horiek errenta aitorpena egin zutenean gehiago ordaindu behar izanen zuten.
* Onartutako alegazioa.

Bigarrena.- Udalaren transferentzia arruntengatiko gastuak.

* Onartutako alegazioa.
* Idazkari kontu-hartzailearen 2018ko abenduaren 26ko txostenaren bidez, agerian jarri da, behin-behineko txostenak aurreratzen duen bezala, Martzillako Udalaren eta Martzillako Gazte Banda Kultur Elkartearen arteko lankidetza-hitzarmena legez kanpokoa dela. Txostenean udalbatzari gomendatzen zaio hitzarmen hori ofizioz berrikusteko espedientea has dezan, deuseza dela deklaratze aldera. Toki Entitateen Antolaketaren eta Funtzionamenduaren Erregelamendua onesten duen azaroaren 28ko 2568/4986 Errege Dekretuaren 82. artikuluan ezarritakoarekin bat etorriz, gaia Kontuen Batzordearen irizpenaren mende jarriko da, hurrengo osoko bilkurako gai-zerrendan sartu aurretik. Proba gisa, Kontuen Batzordearen deialdia erantsi da. Batzorde horren bilkura abenduaren 27an eginen da, 13:00etan.

Alegazio horien froga-agiri gisa, honako dokumentu hauek erantsi zaizkio idazki honi:

- Kontuen Batzordearen deialdia.

Hirugarrena.- Fiskalizatutako arloak. Langile-gastuak (31-33 orrialdeak).

* + Onartutako alegazioa.

Hori guztia dela eta, honako hau eskatzen dut:

Alegazio-idazki hau eta horrekin batera doazen argudioak eta dokumentuak garaiz eta behar bezala aurkeztutzat jo daitezela, eta izapidetzeko onar daitezela, eta organo eskudunak batzuk eta besteak kontuan har ditzala.

Martzillan, 2019ko abenduaren 27an

Mario Fabo Calero, alkatea

Behin-behineko txostenari aurkeztutako alegazioen erantzuna

Martzillako Udaleko alkateak aurkeztutako alegazioak aztertu ondoren, txostena aldatu dugu, onartutako alegazio hauekin:

* Aintzat hartu dugu ordainsariak lan-araubideko kontratu bati egokitzeari buruzko justifikazioa, nahiz eta Udalak oker aurreikusi duen administrazio-araubideko kontratu bat dela.
* Egiaztatu dugu 2015ean, 2016an eta 2017an emandako eta ordaindutako dirulaguntzak itzultzeko espedientea hasi dela.
* Egiaztatu dugu 2019ko abenduan itzuli egin direla langile batek bidegabeki jasotako ordainsariak, 2015eko maiatzeko epaia betez.

Gainerako alegazioei dagokienez, txostenaren ondorioak ezertan aldatzen ez dituen azalpenak direla iritzirik, txostenari atxiki zaizkio.

Horrekin guztiarekin, behin betikotzat ematen dugu txostena.

Iruñean, 2019ko abenduaren 30ean

Lehendakaria,

Asunción Olaechea Estanga

1. 1. alegazioaren bigarren paragrafoaren bidez aldatutako paragrafoa. [↑](#footnote-ref-1)
2. 2. alegazioaren lehenengo paragrafoaren bidez aldatutako paragrafoa. [↑](#footnote-ref-2)
3. Hirugarren alegazioaren bidez aldatutako paragrafoa. [↑](#footnote-ref-3)